Sklep Sodišča (osmi senat) z dne 29. januarja 2014 –
Gbagbo proti Svetu
(Zadeva C‑397/13 P)
„Pritožba – Rok – Formalne zahteve – Očitna nedopustnost“
Sodni postopek – Roki za pritožbe – Prekluzija – Nepredvidene okoliščine ali višja sila – Neobstoj (člen 256(1) PDEU; Statut Sodišča, člena 45, drugi odstavek, in 56; Poslovnik Sodišča, člen 51) (Glej točke od 3 do 9.)
Predmet
Pritožba zoper sodbo Splošnega sodišča (peti senat) z dne 25. aprila 2013 v zadevi Gbagbo proti Svetu (T‑119/11), s katero je Splošno sodišče zavrnilo ničnostno tožbo zoper Sklep Sveta 2011/18/SZVP z dne 14. januarja 2011 o spremembi Sklepa Sveta 2010/656/SZVP o podaljšanju omejevalnih ukrepov proti Slonokoščeni obali (UL L 11, str. 36) in Uredbo Sveta (ES) št. 25/2011 z dne 14. januarja 2011 o spremembi Uredbe (ES) št. 560/2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali (UL L 11, str. 1) v delu, v katerem se nanašata na pritožnico – Zamrznitev sredstev – Obveznost obrazložitve – Očitna napaka pri presoji
Izrek
1.
Pritožba se zavrže.
2.
Simone Gbagbo nosi svoje stroške in stroške Sveta Evropske unije.
3.
Republika Slonokoščena obala nosi svoje stroške.